
                                                                                                        ΑΝΑΡΤΗΤΕΑ ΣΤΗ ΔΙΑΥΓΕΙΑ
                                                                                                                              Λιβαδειά  14/08/2026
                                                                                             Αριθ. Πρωτ. 20565
                                                                                                                                 
ΑΠΟΣΠΑΣΜΑ
Από το πρακτικό της αριθμ.  32ης  /2026  ΤΑΚΤΙΚΗΣ Συνεδρίασης  της  Δημοτικής  Επιτροπής  Δήμου Λεβαδέων
Αριθμός απόφασης : 246
Προγραμματισμός προσλήψεων έκτακτου προσωπικού έτους 2026 για την κάλυψη των αναγκών ανταποδοτικού χαρακτήρα (άρθρο 48 του ν. 4325/2015) της Υπηρεσίας Καθαριότητας και Ανακύκλωσης του Δήμου Λεβαδέων.

     Στη Λιβαδειά σήμερα 12η   Αυγούστου    2026  ημέρα  Τετάρτη  και, ώρα 13.45   και στην αίθουσα συνεδριάσεων του Δημοτικού Συμβουλίου  Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την με αριθ. πρωτ. 20089/07-08-2026 έγγραφη πρόσκληση του  Προέδρου της (Δημάρχου Λεβαδέων) σε εφαρμογή  των  διατάξεων των άρθρων 139,140,141,142 και 144 του ν. 5314/2026  ΦΕΚ 103 Α΄ /29-6-2026 (Κώδικας Τοπικής Αυτοδιοίκησης) 
      Αφού  διαπιστώθηκε ότι υπάρχει νόμιμη απαρτία, επειδή σε σύνολο 7 (επτά)  μελών ήταν
 παρόντα  4  (τέσσερα)  , ήτοι:

                    ΠΑΡΟΝΤΕΣ                                                                  ΑΠΟΝΤΕΣ
      1.  Καραμάνης  Δημήτριος - Πρόεδρος                       1.   Αγνιάδης Παναγιώτης                  
      2.  Καλλιαντάσης   Χρήστος                                        2.   Τουμαράς Βασίλειος
      3.  Κατής Χαράλαμπος                                               3.   Ταγκαλέγκας Ιωάννης
      4.  Μίχας Δημήτριος                                                Αν και είχαν νόμιμα προσκληθεί                                                        
      

    Ο Πρόεδρος  της  Δημοτικής  Επιτροπής , εισηγούμενος το  1ο θέμα της ημερήσιας διάταξης  έθεσε υπόψη των μελών την με αριθ. πρωτ. 19955/05-08-2026  έγγραφη  εισήγηση της Δ/νσης Διοικητικών Υπηρεσιών  του Δήμου  Λεβαδέων  στην οποία αναφέρονται:

[bookmark: __DdeLink__683657_943000262]Οι διατάξεις της παρ. 14 του άρθρου 12 του ν. 4071/2012 , όπως αντικαταστάθηκαν με τις όμοιες  του άρθρου 48  του ν.4325/2015  ορίζουν ότι  :
«Για την έγκριση πρόσληψης προσωπικού ιδιωτικού δικαίου ορισμένου χρόνου σε υπηρεσίες ανταποδοτικού χαρακτήρα του άρθρου 205 του Ν.3584/2007 (Α΄ 143), καθώς και την έγκριση πρόσληψης ιδιωτικού δικαίου ορισμένου χρόνου και τη σύναψη συμβάσεων μίσθωσης έργου στους Ο.Τ.Α. α΄ και β΄ βαθμού και τα νομικά πρόσωπα ιδιωτικού δικαίου αυτών συμβασιούχων αμιγώς αμειβομένων από την καταβολή αντιτίμου και λοιπών αντικαταβολών εκδίδεται απόφαση του Υπουργού Εσωτερικών και Διοικητικής Ανασυγκρότησης.Οι ως άνω συμβάσεις εξαιρούνται της υποχρέωσης έγκρισης της Επιτροπής της ΠΥΣ 33/2006, όπως ισχύει, καθώς και του περιορισμού της παρ. 3 του άρθρου 37 του Ν.3986/2011, όπως ισχύει κάθε φορά»

Οι διατάξεις του άρθρου 205  του Ν. 3584/2007 ( Πρόσληψη προσωπικού για την αντιμετώπιση εποχικών ,περιοδικών και πρόσκαιρων αναγκών )  όπως τροποποιήθηκαν με τις όμοιες  του  άρθρου 16 του Ν. 5143/2024 ( ΦΕΚ 161 Α)  ,με τίτλο «  Προσωπικό Ιδιωτικού Δικαίου Ορισμένου Χρόνου των Οργανισμών Τοπικής Αυτοδιοίκησης για εποχικές, περιοδικές και πρόσκαιρες ανάγκες Τροποποίηση παρ. 1 άρθρου 205 Κώδικα Κατάστασης Δημοτικών και Κοινοτικών Υπαλλήλων » ορίζουν ότι:  «Στην παρ. 1 του άρθρου 205 του Κώδικα Κατάστασης Δημοτικών και Κοινοτικών Υπαλλήλων (ν. 3584/2007, Α’ 143), περί πρόσληψης προσωπικού για την αντιμετώπιση εποχικών, περιοδικών και πρόσκαιρων αναγκών των Οργανισμών Τοπικής Αυτοδιοίκησης, επέρχονται οι ακόλουθες τροποποιήσεις: α) στο πρώτο εδάφιο, οι λέξεις «των παρ. 2-17 του άρθρου 21 του ν. 2190/1994, όπως ισχύει» αντικαθίστανται από τις λέξεις «των άρθρων 37 έως 42 του ν. 4765/2021 (Α’ 6)», β) το δεύτερο εδάφιο αντικαθίσταται και η παρ. 1 διαμορφώνεται ως εξής:
«1. Οι Ο.Τ.Α. επιτρέπεται να απασχολούν προσωπικό με σύμβαση εργασίας Ιδιωτικού Δικαίου Ορισμένου Χρόνου, για την αντιμετώπιση εποχικών ή άλλων περιοδικών ή πρόσκαιρων αναγκών, με τις προϋποθέσεις και τη διαδικασία των άρθρων 37 έως 42 του ν. 4765/2021 (Α’ 6). Ειδικά για συμβάσεις εργασίας ορισμένου χρόνου που αφορούν το αμέσως επόμενο ημερολογιακό έτος, εφόσον δεν υφίσταται εγκεκριμένος προϋπολογισμός του οικείου Ο.Τ.Α., η διαδικασία πρόσληψης εκκινεί με βεβαίωση του Προϊσταμένου της Οικονομικής Υπηρεσίας για την εγγραφή των σχετικών πιστώσεων στον προϋπολογισμό του επόμενου έτους.»

Στο πλαίσιο των ανωτέρω και σύμφωνα με τις οδηγίες του Υπουργείου Εσωτερικών  με το με  αριθμ. πρωτ. 10568/25.2.2026  ( ΑΔΑ 9ΛΒ846ΜΤΛ6-69Ω ) με θέμα  « Προγραμματισμός προσλήψεων  έκτακτου προσωπικού έτους 2026  στους ΟΤΑ  α΄ και β΄ βαθμού και στα ΝΠΙΔ αυτών ( ανταποδοτικού χαρακτήρα , υπό τη μορφή αντιτίμου και  λοιπών αντικαταβολών  ,  για την προώθηση έγκρισης αιτήματος που αφορά σε προσωπικό ιδιωτικού δικαίου ορισμένου χρόνου  ανταποδοτικού χαρακτήρα  ( άρθρο  48 του ν. 4325/2015 ) απαιτείται  , μεταξύ άλλων ,απόφαση της Δημοτικής Επιτροπής ( Παράρτημα 1) με την οποία θα περιγράφεται λεπτομερώς ο λόγος για τον οποίο απαιτείται η πρόσληψη τέτοιου είδους προσωπικού , κατά αριθμό ,βαθμίδα εκπαίδευσης και κλαδο ειδικότητα  και ακριβή αναφορά στη διάρκεια των συμβάσεων με τις οποίες θα απασχοληθούν οι προσληπτέοι .

Με βάση τα ανωτέρω και για λόγους προστασίας της δημόσιας υγείας και του περιβάλλοντος  , η  αρμόδια Δ/νση  Περιβάλλοντος , Καθαριότητας και Πρασίνου με το  με αρ. πρωτ. 13918/9.6.2026  έγγραφό  της  επιθυμεί την πρόσληψη προσωπικού Ιδιωτικού Δικαίου Ορισμένου Χρόνου ( Ι.Δ.Ο.Χ ) , μέγιστης διάρκειας οκτώ (8) μηνών   ( 2μήνες  το έτος 2026  και 6 μήνες το  έτος 2027 ) για την κάλυψη  αναγκών ανταποδοτικού χαρακτήρα ( υπηρεσία  καθαριότητας  -ανακύκλωσης ) του Δήμου μας, ως εξής : 
· Επτά (7) θέσεις  κλάδου ΔΕ Οδηγών  , ειδικότητας ΔΕ Οδηγών ( για τα όλα τα οχήματα της καθαριότητας και για  απορριμματοφόρα οχήματα ) 
· Δέκα πέντε (15) θέσεις κλάδου ΥΕ Προσωπικού Καθαριότητας Εξωτερικών Χώρων , ειδικότητας ΥΕ Συνοδών Απορριμματοφόρων ,

Ειδικότερα στην προαναφερόμενη εισήγηση , η αρμόδια υπηρεσία αναφέρει τα εξής : 	 	 
«Έχοντας υπόψη :  
1. Την αριθμ. 2539/65439/8.5.2017 (ΑΔΑ ΩΑΤΠΟΡ10-ΒΛΥ) Απόφαση του Γενικού Γραμματέα Αποκεντρωμένης Διοίκησης Θεσσαλίας – Στ. Ελλάδας με την οποία εγκρίθηκε η  εξαίρεση  από την πενθήμερη εργασία και  η καθιέρωση  24ωρης λειτουργίας όλες τις ημέρες της εβδομάδας και τις Κυριακές και τις ημέρες αργίας του Τμήματος Καθαριότητας & Ανακύκλωσης του Δήμου Λεβαδέων και η οποία δημοσιεύτηκες το ΦΕΚ 1651/τ.Β/15.5.2017.
2. Το γεγονός ότι η ιδιαιτερότητα και η ιδιοτυπία των συνθηκών λειτουργίας της υπηρεσίας καθαριότητας του Δήμου, καθώς και η αποτελεσματικότερη λειτουργία και η απρόσκοπτη εξυπηρέτηση των δημοτών επιβάλλει την καθιέρωση εξαίρεσης από την πενθήμερη εργασία της ανωτέρω υπηρεσίας και τη λειτουργία αυτής σε 24ωρη βάση προκειμένου να ανταποκριθεί στα καθήκοντά της και να επιτελεί το έργο της καθαριότητας στο Δήμο μας, με τον καλύτερο δυνατό τρόπο.	
Το τμήμα Καθαριότητας & Ανακύκλωσης είναι επιφορτισμένο με τις ανάγκες καθαριότητας του Δήμου σε επίπεδο συλλογής και μεταφοράς αστικών αποβλήτων, ογκωδών απορριμμάτων και υπολειμμάτων κλαδεμάτων, υλικών ανακύκλωσης, πλύσιμο κάδων απορριμμάτων καθώς και με την καθαριότητα των κοινόχρηστων χώρων όλου του Καλλικρατικού Δήμου Λεβαδέων.
Η ετήσια ποσότητα των απορριμμάτων που συλλέγεται από τους 1.400 κάδους προσωρινής συλλογής απορριμμάτων ανέρχεται στους 11.800 τόνους, ενώ από τους 500 κάδους ανακύκλωσης συλλέγονται 1.300 τόνοι ανακυκλώσιμου υλικού.
[bookmark: _Hlk199158130]Δρομολόγια και μηχανικός εξοπλισμός που χρησιμοποιεί το τμήμα καθαριότητας και ανακύκλωσης για τη συλλογή και μεταφορά των απορριμμάτων: 
[bookmark: _Hlk199156181]Για την συλλογή των απορριμμάτων από τους κάδους προσωρινής αποθήκευσης και τη μεταφορά τους στον Χ.Υ.Τ.Υ. Λιβαδειάς  χρησιμοποιούνται έξι (6) από τα εννέα (9) απορριμματοφόρα οχήματα που διαθέτει ο Δήμος. Από αυτά τρία (3) δραστηριοποιούνται στην Δημοτική Ενότητα Λιβαδειάς και τα υπόλοιπα τρία (3) στις Δημοτικές Ενότητες Δαύλειας – Χαιρώνειας, Κορώνειας και Κυριακίου.
Η αποκομιδή των ογκωδών αντικειμένων και των απορριμμάτων που βρίσκονται σε χώρους όπου δεν είναι δυνατή η προσέγγιση των απορριμματοφόρων λόγω στενότητας των δρόμων, πραγματοποιείται από τρία (3) ανατρεπόμενα φορτηγά οχήματα, το ένα εκ’ των οποίων φέρει «αρπάγη», και ένα (1) μηχάνημα έργου.
Για την συλλογή των ανακυκλώσιμων υλικών και τη μεταφορά τους στα container προσωρινής αποθήκευσης που βρίσκονται στον Χ.Υ.Τ.Υ. Λιβαδειάς χρησιμοποιείται ένα (1) απορριμματοφόρο όχημα για όλες τις Δημοτικές Ενότητες.
Στην πόλη της Λιβαδειάς έχουν τοποθετηθεί τρία (3) μεταλλικά container συλλογής απορριμμάτων μεγάλης χωρητικότητας, τα οποία μεταφέρονται στον Χ.Υ.Τ.Υ. Λιβαδειάς με ειδικό γερανοφόρο όχημα.
Το πλύσιμο των κάδων απορριμμάτων και αυτών της ανακύκλωσης πραγματοποιείται με τη χρήση ενός (1) ειδικού οχήματος – πλυντηρίου κάδων, το οποίο δραστηριοποιείται σε όλο τον Καλλικρατικό Δήμο Λεβαδέων.
Ο οδοκαθαρισμός πραγματοποιείται με τη χρήση ενός μηχανικού σαρώθρου.
Για την καθημερινή συλλογή και μεταφορά των απορριμμάτων (από Δευτέρα έως Παρασκευή) χρησιμοποιείται συνολικά ο παραπάνω αναγραφόμενος μηχανολογικός εξοπλισμός και πραγματοποιούνται δέκα τέσσερα (14) διαφορετικά δρομολόγια. Για την αποκομιδή των απορριμμάτων το Σάββατο χρησιμοποιείται ένα (1) απορριμματοφόρο όχημα το οποίο πραγματοποιεί δρομολόγιο στους κεντρικούς δρόμους της πόλης της Λιβαδειάς και στην λαϊκή αγορά. 
Συνοπτικά για την συλλογή και μεταφορά των αστικών απορριμμάτων, των ανακυκλώσιμων υλικών, των ογκωδών αντικειμένων, καθώς και τον καθαρισμό των κοινόχρηστων χώρων (οδών, πλατειών κ.λπ.) χρησιμοποιείται ο παρακάτω μηχανικός εξοπλισμός:
· [bookmark: _Hlk199157922]Απορριμματοφόρα οχήματα:	έξι (6)
· Απορριμματοφόρο όχημα ανακύκλωσης	ένα (1)
· Ανοιχτό φορτηγό ¾ αποκομιδής απορριμμάτων και ογκωδών αντικειμένων:	ένα (1)
· Ανοιχτό φορτηγό αποκομιδής ογκωδών αντικειμένων:	ένα (1)
· Ανοιχτό φορτηγό αποκομιδής ογκωδών αντικειμένων με «αρπάγη»:	ένα(1)
· Φορτηγό – γερανός αποκομιδής container απορριμμάτων:	ένα (1)
· Πλυντήριο κάδων απορριμμάτων:	ένα (1)
· Φορτωτής – εκσκαφέας τύπου JCB	ένα (1)
· Αυτοκινούμενο σάρωθρο:	ένα (1)

Απαιτούμενο προσωπικό για τη συλλογή και μεταφορά των απορριμμάτων
	Για την καθημερινή συλλογή και μεταφορά των απορριμμάτων με τη χρήση του αναγραφόμενου μηχανικού εξοπλισμού και την πραγματοποίηση των δέκα πέντε (15) δρομολογίων απαιτείται το παρακάτω εργατοτεχνικό προσωπικό:
· Οδηγοί απορριμματοφόρων και λοιπών οχημάτων:	δώδεκα (12) 
· Χειριστές μηχανημάτων έργου:	δύο (2) 
· Συνοδοί απορριμματοφόρων, φορτηγών και καδοπλυντηρίου:	είκοσι δύο (22)
Διαθέσιμο μόνιμο εργατοτεχνικό προσωπικό τμήματος καθαριότητας:
Το μόνιμο εργατοτεχνικό προσωπικό του τμήματος Καθαριότητας και Ανακύκλωσης που απασχολείται στην συλλογή και μεταφορά των απορριμμάτων και στον οδοκαθαρισμό αριθμεί συνολικά είκοσι έξι (26) εργαζόμενους, οι οποίοι κατανέμονται ως εξής:
· Οδηγοί απορριμματοφόρων και λοιπών οχημάτων:	έξι (6) μόνιμοι υπάλληλοι ο ένας από 		τους οποίους συνταξιοδοτείται το 2026 
	και ο άλλος βρίσκεται σε μακροχρόνια 	άδεια μέχρι τον Μάϊο του 2027
· Κατ΄ εξαίρεση οδηγοί οχημάτων:	ένας (1) μόνιμος υπάλληλος
· Χειριστές μηχανημάτων έργου:	τρεις (3) μόνιμοι υπάλληλοι
· Συνοδοί απορριμματοφόρων, φορτηγών και καδοπλυντηρίου:	οκτώ (8) μόνιμοι υπάλληλοι, μία εκ των 
		οποίων βρίσκεται σε μακροχρόνια 
		άδεια, μέχρι το καλοκαίρι του 2027
· Οδοκαθαριστές – καθαριότητα κοινόχρηστων χώρων:	οκτώ (8) μόνιμοι υπάλληλοι
	Από το διαθέσιμο εργατοτεχνικό προσωπικό ένας οδοκαθαριστής είναι άτομο με ειδικές ανάγκες και ένας χειριστής μηχανημάτων έργου απασχολείται παράλληλα στην αποκομιδή των container απορριμμάτων, στο καλαθοφόρο όχημα και στην κοπή χόρτων με αυτοκινούμενο χορτοκοπτικό μηχάνημα. 
	Εκτός των άλλων πρέπει να σημειωθεί ότι:
Οι πραγματοποιηθείσες  προσλήψεις προσωπικού επτά (7) οδηγών και δεκαπέντε (15) συνοδών απορριμματοφόρου με οκτάμηνες συμβάσεις ορισμένου χρόνου, μέσω ΑΣΕΠ έχουν ημερομηνία λήξης  την 3η Νοεμβρίου 2026.
· Οι πραγματοποιηθείσες  προσλήψεις προσωπικού τριών (3) οδηγών και τριών (3) συνοδών απορριμματοφόρου με συμβάσεις ορισμένου χρόνου μέσω του προγράμματος «ΔΥΠΑ, 55+» για μακροχρόνια ανέργους έχουν ημερομηνία λήξης την 22η Οκτωβρίου 2026.

Από τα παραπάνω συμπεραίνεται ότι από την 3η Νοεμβρίου 2026, για την κάλυψη των αναγκών της υπηρεσίας καθαριότητας, απαιτείται η πρόσληψη έκτακτου προσωπικού με συμβάσεις οκτάμηνης διάρκειας. 
Επίσης επισημαίνουμε ότι επειδή το υπάρχον μόνιμο εργατικό προσωπικό του τμήματος καθαριότητας και ανακύκλωσης είναι ελλιπές, οποιαδήποτε κανονική ή πιθανή αναρρωτική άδεια υπαλλήλου, καθώς και πιθανή αποχώρηση οδηγών και εργατών λόγω συνταξιοδότησης θα επιφέρουν σημαντικά προβλήματα και αδυναμία εκτέλεσης των εργασιών αποκομιδής των απορριμμάτων και της καθαριότητας του Δήμου.
Με βάση τα ανωτέρω σχετικά έγγραφα, καθώς και τα αναφερόμενα αναλυτικά στοιχεία που αφορούν στο απαιτούμενο και στο διαθέσιμο προσωπικό του τμήματος, προκύπτει ότι είναι αναγκαία η πρόσληψη επτά (7) οδηγών απορριμματοφόρων και δέκα πέντε (15) συνοδών απορριμματοφόρων με συμβάσεις οκτάμηνης ισχύος.
Με βάση τα ανωτέρω σχετικά έγγραφα, καθώς και τα αναφερόμενα αναλυτικά στοιχεία που αφορούν στο απαιτούμενο και στο διαθέσιμο προσωπικό του τμήματος, προκύπτει ότι είναι αναγκαία η πρόσληψη επτά (7) οδηγών απορριμματοφόρων και δέκα πέντε (15) συνοδών απορριμματοφόρων με συμβάσεις οκτάμηνης ισχύος.
Τα απαιτούμενα προσόντα πρόσληψης του ανωτέρω προσωπικού καθορίζονται αντίστοιχα στο Παράρτημα Α΄ του Π.Δ/τος  85/2022  ( ΦΕΚ 232  Α΄ ) 

Με την αρ. πρωτ.  19837/4.8.2026 Βεβαίωση της Δ/νσης Οικονομικών Υπηρεσιών   βεβαιώνεται  ότι  στο προϋπολογισμό του οικονομικού έτους 2026   έχουν εγγραφεί  στους κατωτέρω κωδικούς αριθμούς  του σκέλους των εξόδων οι πιστώσεις  για την κάλυψη της δαπάνης μισθοδοσίας του προσωπικού συνολικά  22 ατόμων που θα προσληφθεί για τις ανάγκες της  ανταποδοτικής Υπηρεσίας Καθαριότητας του Δήμου Λεβαδέων ,  ήτοι : 
· Α.Λ.Ε  020.2130102  « Αμοιβές προσωπικού με σχέση εργασίας ιδιωτικού δικάιου ορισμένου χρόνου (ΙΔΟΧ )  γενικά ( συμπεριλαμβάνεται και το εποχικό προσωπικό )  » πίστωση ύψους  329.062,18 ευρώ 
· Α.Λ.Ε 020.21903  «Εργοδοτικές Εισφορές υπαλλήλων ορισμένου χρόνου   » πίστωση ύψους  86.610,13  ευρώ  και  ότι
  ανάλογες πιστώσεις θα εγγραφούν και στο προϋπολογισμό του επόμενου έτους .


Κατόπιν των ανωτέρω και για τους προαναφερόμενους λόγους που καθιστούν αναγκαία την πρόσληψη προσωπικού  ΙΔΟΧ  για την κάλυψη των αναγκών της Υπηρεσίας  Καθαριότητας και Ανακύκλωσης του Δήμου μας 

Καλείται η Δημοτική Επιτροπή ,  να εγκρίνει τον προγραμματισμό προσλήψεων προσωπικού Ιδιωτικού Δικαίου Ορισμένου Χρόνου , συνολικού αριθμού είκοσι δύο (22) ατόμων , μέγιστης διάρκειας οκτώ (8) μηνών , για την κάλυψη  των  αναγκών της ανταποδοτικής υπηρεσίας Καθαριότητας του  Δήμου μας  , για τις εξής , κατά αριθμό ατόμων , ειδικότητες : 

· Επτά (7) θέσεις  κλάδου ΔΕ Οδηγών  , ειδικότητας ΔΕ Οδηγών ( για τα όλα τα οχήματα της καθαριότητας και για  απορριμματοφόρα οχήματα ) 
· Δέκα πέντε (15) θέσεις  κλάδου ΥΕ Προσωπικού Καθαριότητας Εξωτερικών Χώρων , ειδικότητας ΥΕ Συνοδών Απορριμματοφόρων 


     Στη συνέχεια ο  Πρόεδρος   κάλεσε  τα μέλη να αποφασίσουν σχετικά.

           	  Η Δημοτική   Επιτροπή  λαμβάνοντας υπόψη :

- Τις διατάξεις των άρθρων 138-147 του ν. 5314/2026, 103 Α’ (Κώδικας Τοπικής Αυτοδιοίκησης) 
-Tις διατάξεις του Ν.5321/2026 (ΦΕΚ 114/Α/20-07-2026)
- Τις διατάξεις της παρ. 14 του άρθρου 12 του ν. 4071/2012 , όπως αντικαταστάθηκαν με τις όμοιες  του άρθρου 48  του ν.4325/2015  
-Τις  διατάξεις του άρθρου 205  του Ν. 3584/2007 ( Πρόσληψη προσωπικού για την αντιμετώπιση εποχικών ,περιοδικών και πρόσκαιρων αναγκών )  όπως τροποποιήθηκαν με τις όμοιες  του  άρθρου 16 του Ν. 5143/2024 ( ΦΕΚ 161 Α)
-Το με  αριθμ. πρωτ. 10568/25.2.2026  ( ΑΔΑ 9ΛΒ846ΜΤΛ6-69Ω ) έγγραφο του Υπουργείου Εσωτερικών  
- αρ. πρωτ.  19837/4.8.2026 Βεβαίωση της Δ/νσης Οικονομικών Υπηρεσιών   
- Την  με αριθ. πρωτ. 19955/05-08-2026  έγγραφη  εισήγηση της Δ/νσης Διοικητικών Υπηρεσιών  του Δήμου  Λεβαδέων που είχε  διανεμηθεί
-Την μεταξύ των μελών συζήτηση σύμφωνα με τα πρακτικά
- Την ψήφο των μελών της όπως αυτή  διατυπώθηκε και δηλώθηκε δια ζώσης στην συνεδρίαση.


                                                     ΑΠΟΦΑΣΙΖΕΙ  ΟΜΟΦΩΝΑ

Εγκρίνει τον προγραμματισμό προσλήψεων προσωπικού Ιδιωτικού Δικαίου Ορισμένου Χρόνου , συνολικού αριθμού είκοσι δύο (22) ατόμων , μέγιστης διάρκειας οκτώ (8) μηνών , για την κάλυψη  των  αναγκών της ανταποδοτικής υπηρεσίας Καθαριότητας του  Δήμου μας  , για τις εξής , κατά αριθμό ατόμων , ειδικότητες : 

· Επτά (7) θέσεις  κλάδου ΔΕ Οδηγών  , ειδικότητας ΔΕ Οδηγών ( για τα όλα τα οχήματα της καθαριότητας και για  απορριμματοφόρα οχήματα ) 
· Δέκα πέντε (15) θέσεις  κλάδου ΥΕ Προσωπικού Καθαριότητας Εξωτερικών Χώρων , ειδικότητας ΥΕ Συνοδών Απορριμματοφόρων 


Η παρούσα απόφαση πήρε αριθμό  246/2026.     

                  Ο  ΠΡΟΕΔΡΟΣ
     ΚΑΡΑΜΑΝΗΣ ΔΗΜΗΤΡΙΟΣ


                
1. Καλλιαντάσης Χρήστος
1. Κατής Χαράλαμπος
1. Μίχας Δημήτριος



                                                                                                 ΠΙΣΤΟ ΑΠΟΣΠΑΣΜΑ      
                                                                                           Λιβαδειά    14 -08-2026
                                                                                             Ο ΠΡΟΕΔΡΟΣ
                                                                                   
                                                                                              ΔΗΜΗΤΡΙΟΣ Κ. ΚΑΡΑΜΑΝΗΣ
                                                                                         ΔΗΜΑΡΧΟΣ ΛΕΒΑΔΕΩΝ
                                                                                                                                                                                                                                                                                                        



